CELEX: 31986R1768
Language: el
Date: 1986-06-06 00:00:00
Title: Κανονισμός (ΕΟΚ) αριθ. 1768/86 της Επιτροπής της 6ης Ιουνίου 1986 για τη θέσπιση ορισμένων συντηρητικών διατάξεων σχετικά με την έκδοση των πιστοποιητικών «ΣΜΣ» για ορισμένα προϊόντα της ανθοκομίας

Avis juridique important

|

31986R1768

Κανονισμός (ΕΟΚ) αριθ. 1768/86 της Επιτροπής της 6ης Ιουνίου 1986 για τη θέσπιση ορισμένων συντηρητικών διατάξεων σχετικά με την έκδοση των πιστοποιητικών «ΣΜΣ» για ορισμένα προϊόντα της ανθοκομίας  

Επίσημη Εφημερίδα αριθ. L 153 της 07/06/1986 σ. 0025 - 0025

***** ΚΑΝΟΝΙΣΜΟΣ (ΕΟΚ) αριθ. 1768/86 ΤΗΣ ΕΠΙΤΡΟΠΗΣ  της 6ης Ιουνίου 1986  για τη θέσπιση ορισμένων συντηρητικών διατάξεων σχετικά με την έκδοση των πιστοποιητικών «ΣΜΣ» για ορισμένα προϊόντα της ανθοκομίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 252 παράγραφος 1,  Εκτιμώντας:  ότι ο κανονισμός (ΕΟΚ) αριθ. 643/86 της Επιτροπής της 28ης Φεβρουαρίου 1986 σχετικά με τον καθορισμό των λεπτομερειών εφαρμογής του συμπληρωματικού μηχανισμού κατά τις συναλλαγές για τα προϊόντα του τομέα των ζωντανών φυτών και της ανθοκομίας που εισάγονται στην Πορτογαλία και αναφέρονται στο παράρτημα ΧΧΙΙ της πράξης προσχώρησης (1) καθόρισε τα ενδεικτικά ανώτατα όρια που προβλέπονται στο άρθρο 251 παράγραφος 1 της πράξης προσχώρησης για ορισμένα προϊόντα της ανθοκομίας·  ότι το άρθρο 252 της πράξης προσχώρησης προβλέπει ότι, στην περίπτωση που η εξέλιξη των ενδοκοινοτικών συναλλαγών εμφανίσει σημαντική αύξηση των εισαγωγών που πραγματοποιήθηκαν ή που πρόκειται να πραγματοποιηθούν σε βαθμό που να φθάσουν ή να υπερβούν το ενδεικτικό ανώτατο όριο εισαγωγής του προϊόντος για την τρέχουσα περίοδο εμπορίας, η Επιτροπή αποφασίζει, βάσει επείγουσας διαδικασίας, τη λήψη των απαραίτητων συντηρητικών μέτρων·  ότι, για τα καλλωπιστικά φυτά της διάκρισης ex 06.02 Δ του κοινού δασμολογίου (κώδικες ΝΙΜΕΧΕ 06.02-96 και 06.02-99), οι εισαγωγές έχουν φθάσει στο ανώτατο ενδεικτικό όριο· ότι, εν αναμονή της λήψης των οριστικών μέτρων δυνάμει του άρθρου 252 παράγραφος 3 της πράξης προσχώρησης, είναι σκόπιμο να εκδοθούν τα πιστοποιητικά για τις ποσότητες που είναι ακόμη διαθέσιμες μέσα στα όρια του ανώτατου ενδεικτικού ορίου και να ανασταλεί κάθε νέα έκδοση πιστοποιητικού για τα εν λόγω προϊόντα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Τα πιστοποιητικά «ΣΜΣ», η χορήγηση των οποίων ζητήθηκε και κοινοποιήθηκε στην Επιτροπή για τα καλλωπιστικά φυτά που υπάγονται στη διάκριση ex 06.02 Δ του κοινού δασμολογίου (κώδικες ΝΙΜΕΧΕ 06.02-96 και 06.02-99), για την περίοδο από 2 έως 4 Ιουνίου 1986, εκδίδονται σε ποσοστό 56,56 % της ζητηθείσας ποσότητας.  2. Αναστέλλεται η έκδοση των πιστοποιητικών «ΣΜΣ» για τις αιτήσεις που υποβλήθηκαν από τις 5 Ιουνίου 1986.  Άρθρο 2  Ο παρών κανονισμός αρχίζει να ισχύει στις 7 Ιουνίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 60 της 1. 3. 1986, σ. 39.